text: [{"text_idx": "#000004", "text": "Artiscope selur okkara to\u0301nleik til danir"}, {"text_idx": "#000006", "text": "Fyrit\u00f8kan Artiscope hevur fingi\u00f0 a\u0301byrgdina av at skipa fyri to\u0301nleikatilt\u00f8kunum a\u0301 Nor\u00f0uratlantsbryggjuni, tey, i\u00f0 mynda fyrit\u00f8kuna, hava a\u0301\u00f0ur veri\u00f0 vi\u00f0 til at gera sp\u00e6lista\u00f0i\u00f0 Vega til best umto\u0301kta sp\u00e6lista\u00f0 i\u0301 Keypmannahavn."}, {"text_idx": "#000010", "text": "Nicolaj sja\u0301lvur kemur u\u0301r starvi sum kunningarstjo\u0301ri a\u0301 to\u0301nleikasta\u00f0num Vega i\u0301 Keypamannahavn. Hann hevur i\u0301 fimm a\u0301r veri\u00f0 vi\u00f0 til at gj\u00f8rt Vega til eitt av best umto\u0301ktu sp\u00e6list\u00f8\u00f0unum i\u0301 Keypmannahavn fyri ikki at siga i\u0301 Nor\u00f0urlondum. Ta\u0301 hann fo\u0301r u\u0301r starvinum i\u0301 Vega, to\u0301k hann hini 3, i\u00f0 starvast hja\u0301 Artiscope, vi\u00f0 s\u00e6r. Tey hava sostatt \u00f8ll royndir u\u0301r Vega."}, {"text_idx": "#000011", "text": "\u2013 Eg fo\u0301r u\u0301r starvinum i\u0301 Vega, ti\u0301 at eg fegin vildi arbei\u00f0a t\u00e6ttari to\u0301nleikaranum, grei\u00f0ur Nicolaj fra\u0301 og heldur fram:"}, {"text_idx": "#000012", "text": "\u2013 Ta\u00f0 ljo\u0301\u00f0ar kanska burturvi\u00f0, at eg sum arbeiddi a\u0301 einum sp\u00e6lista\u00f0, vildi t\u00e6ttari at to\u0301nleikaranum. Men ta\u00f0, sum eg meini er, at eg vildi arbei\u00f0a i\u0301 samstarvi vi\u00f0 to\u0301nleikarar a\u0301 fleiri ymiskum \u00f8kjum. Artiscope er t.d. eisini eitt pla\u0301tufelag. Vit umbo\u00f0a fo\u0301lk og taka okkum av bo\u0301kingum fyri festivalar og ti\u0301li\u0301k st\u00f8\u00f0 sum Nor\u00f0uratlants Bryggjuna."}, {"text_idx": "#000014", "text": "\u2013 Okkara fakliga st\u00f8\u00f0i brynjar okkum v\u00e6l til avbjo\u0301\u00f0ingina, vit hava v\u00e6l u\u0301tbu\u0301gvi\u00f0 fo\u0301lk vi\u00f0 go\u0301\u00f0um royndum og kunnleika til markna\u00f0in i\u0301 Keypmannahavn. Vit duga at skapa netverk, so ho\u0301ast to\u0301nleikur u\u0301r F\u00f8royum, I\u0301slandi og Gr\u00f8nlandi er eitt ny\u0301tt \u00f8ki fyri okkum, so hava vit longu skapt eitt sterkt netverk vi\u00f0 eitt nu\u0301 pla\u0301tufel\u00f8g og onnur innan fyri to\u0301nleikavinnuna i\u0301 hesum londunum. Tann kunnleikin, i\u00f0 vit ikki havam kunnu vit fa\u0301a gj\u00f8gnum hesar samstarvsfelagar, grei\u00f0ur Nicolaj fra\u0301."}, {"text_idx": "#000015", "text": "Higartil hevur Artiscope skipa\u00f0 fyri tveimum tilt\u00f8kum a\u0301 Nor\u00f0urbryggjuni hip hop festivalinum Svartaka\u0301lk og singer/songwriter festivalinum Ljo\u0301mandi Kuldabru\u0301gv. Tvey tilt\u00f8k, i\u00f0 v\u00e6l ly\u0301sa ny\u0301ggja profilin, i\u00f0 Artiscope leggur seg eftir."}, {"text_idx": "#000016", "text": "\u2013 Eins og vit sja\u0301lvir, so kenna fo\u0301lk flest i\u0301 Keypmannahavn ikki so no\u0301gv til to\u0301nleikan\u00f8vnini, i\u00f0 vitja a\u0301 Nor\u00f0uratlants Bryggjuni. Fo\u0301lk hava trupult vi\u00f0 at fyrihalda seg til pu\u0301ra o\u0301kend n\u00f8vn. Ti\u0301 hava vit avgj\u00f8rt at skipa fyri minifestivalum. Ta\u00f0 er l\u00e6ttari at fyrihalda seg til, at nu\u0301 er ein singer/songwriter festivalur ella ein hip hop festivalur, enn at n\u00f8kur heilt o\u0301kend n\u00f8vn standa a\u0301 plakatini, grei\u00f0ur Jannick fra\u0301, me\u00f0an vit ganga stutta teinin fra\u0301 skrivstovuni hja\u0301 Artiscope yvir til Nor\u00f0uratlantsbryggjuna."}, {"text_idx": "#000019", "text": "I\u0301 roynd at gera ta\u00f0 o\u0301kenda eitt sindur betur kent, hevur Artiscope sett kend donsk n\u00f8vn a\u0301 skra\u0301nna og fingi\u00f0 tey at samstarva vi\u00f0 n\u00f8vn u\u0301r U\u0301tnor\u00f0ri. A\u0301 Svartaka\u0301lk festivalinum samstarva\u00f0i f\u00f8royski Thor Simonsen vi\u00f0 kenda danska Hip Hop nanvi\u00f0 DJ Nut, sum er kendur m.a. u\u0301r Hip Hop Kontoret og u\u0301r Scratchmasters. A\u0301 Ljo\u0301mandi Kuldabru\u0301gv vo\u0301ru Randi Laubek og Dennis Mejdal vertir fyri einum brei\u00f0um skara av listarfo\u0301lki u\u0301r U\u0301tnor\u00f0ri."}, {"text_idx": "#000020", "text": "\u00c6tlanir eru longu um fleiri festivalar, eitt nu\u0301 ein elektroniskan festival, ein rokkfestival og lutt\u00f8ku sum virki\u00f0 jasssp\u00e6lista\u00f0 a\u0301 Copenhagen Jazzfestival. Eisini er eitt barnatiltak a\u0301 skra\u0301nni."}, {"text_idx": "#000022", "text": "Fri\u0301ggjakv\u00f8ldi\u00f0 var rokkkv\u00f8ldi\u00f0 a\u0301 AME, og ti\u0301 var ta\u00f0 ivaleyst eisini ho\u0301skandi at har\u00f0asti rokkbo\u0301lkurin a\u0301 skra\u0301nni. Sic gav a\u0301sko\u00f0arunum, ta bestu l\u00f8tuna."}, {"text_idx": "#000023", "text": "Einki bilti vi\u00f0 karmum og innihaldi\u00f0 a\u0301 Atlantic Music Event. Ljo\u0301s, ljo\u0301\u00f0, h\u00f8lini og fleiri av bo\u0301lkunum vo\u0301ru heilt go\u0301\u00f0ir i\u0301 Nor\u00f0urlandahu\u0301sinum fri\u0301ggjakv\u00f8ldi\u00f0. Men einans nakrir fa\u0301ir hundra\u00f0 a\u0301sko\u00f0arar m\u00f8ttu upp."}, {"text_idx": "#000026", "text": "Atlantic Music Event uttan kappingina, sum Prix F\u00f8royar finalan gav, hevur mist no\u0301gv av a\u0301sko\u00f0aratokkanum. Talan mundi neyvan vera um sto\u0301rt fleiri enn n\u00f8kur fa\u0301 hundra fo\u0301lk i\u0301 sto\u0301ra salinum i\u0301 Nor\u00f0urlandahu\u0301sinum, og hetta var als ikki nokk fyri at skapa r\u00e6tta stemningin."}, {"text_idx": "#000027", "text": "Bo\u0301lkarnir fingu to\u0301 flest allir gott burturu\u0301r og tyktust ikki sjo\u0301nliga darva\u00f0ir av manglandi a\u0301sko\u00f0arunum. Sto\u0301ra h\u00e6ddarpunkti\u00f0 var uttan iva framf\u00f8rslan hja\u0301 Sic, i\u00f0 var seinasta framf\u00f8rslan a\u0301 skra\u0301nni. Ta\u0301 var naka\u00f0 av fo\u0301lki savna\u00f0 i\u0301 salinum, ho\u0301ast talan ikki var um no\u0301gv fo\u0301lk. Ta\u00f0 er to\u0301 vert at bi\u0301ta merki i\u0301, at n\u00e6rum eingin av teimum tru\u0301gvu fjepparunum sto\u0301\u00f0 frammanfyri pallin, sum tey annars alti\u0301\u00f0 gera."}, {"text_idx": "#000028", "text": "Teir fimm i\u0301 Sic vo\u0301ru komnir har fyri at vi\u0301sa, at bo\u0301lkurin undir r\u00f8ttu k\u00f8rmum kundi liva upp til no\u0301gv ro\u0301stu fl\u00f8guna. Hetta megna\u00f0i Sic til fulnar."}, {"text_idx": "#000031", "text": "Framf\u00f8rslan hja\u0301 Sic fall i\u0301 go\u0301\u00f0a j\u00f8r\u00f0 hja\u0301 fleiri av u\u0301tlendsku gestunum, og ta\u00f0 skilst at okkurt a\u0301hugavert samband var\u00f0 skapt."}, {"text_idx": "#000032", "text": "No\u0301gv ringastu framf\u00f8rsluna a\u0301 kv\u00f8ldinum og eisini \u00f8llum vikuskiftinum sto\u0301\u00f0 sviin Jonas Molinder fyri. Fyrrverandi oddama\u00f0urin i\u0301 Molinder Band royndi seg sum einstaklingur. Hann hev\u00f0i sja\u0301lvur s\u00f8kt stu\u00f0ul til fer\u00f0ina og tiki\u00f0 stig til at koma hendan vegin."}, {"text_idx": "#000033", "text": "To\u0301nleikau\u0301tflutningsra\u0301\u00f0ini i\u0301 hinum nor\u00f0urlondunum h\u00f8vdu valt luttakararnar. Men Sv\u00f8ri\u0301ki hev\u00f0i ongan a\u0301huga i\u0301 at senda nakran bo\u0301lk til F\u00f8royar. So ta\u0301 Molinder, i\u00f0 kennir Brand Enni, setti seg i\u0301 samband vi\u00f0 fyrireikararnar, var hildi\u00f0, at betur var vi\u00f0 onkrum umbo\u00f0i fyri Sv\u00f8ri\u0301ki enn ongum."}, {"text_idx": "#000034", "text": "Framf\u00f8rslan var u\u0301t av lagi va\u0301nalig. Molinder sp\u00e6ldi hampuliga v\u00e6l a\u0301 klaver og gittar, men songr\u00f8ddin var li\u0301ti\u00f0 sannf\u00f8randi. L\u00f8gini vo\u0301ru hv\u00f8rki fangandi ella a\u0301hugaverd, og ensku tekstirnir vo\u0301ru heldur hja\u0301lparleysir. Hann tyktist eisini o\u0301tryggur a\u0301 pallinum. Hetta eru undrunarvert, ti\u0301 talan er ikki um ein o\u0301royndan mann, Molinder gevur i\u0301 n\u00e6stum si\u0301na fjo\u0301r\u00f0u fl\u00f8gu u\u0301t. Molinder var ein ring byrjan a\u0301 sy\u0301nisglugga tiltaki\u00f0."}, {"text_idx": "#000035", "text": "Gestir vo\u0301ru settir a\u0301 skra\u0301nna beint eftir Jonas Molinder. Hetta var ikki ein serliga trupul uppga\u0301va, ti\u0301 ta\u00f0 kundi n\u00e6rum bert gerast betur. Planet.fo skilti a\u0301 onkrum u\u0301tlendskum gesti, at ta\u00f0 var ein l\u00e6tti, ta\u0301 Gestir vi\u00f0 si\u0301ni go\u0301\u00f0u framf\u00f8rslu vi\u0301stu, at st\u00f8\u00f0i\u00f0 a\u0301 sy\u0301nisgluggatiltakinum var munandi betur, enn ta\u00f0 sum sviin hev\u00f0i lagt. Gestir hava sp\u00e6lt no\u0301gv vi\u00f0 stru\u0301karum, si\u0301\u00f0an fl\u00f8gan kom u\u0301t i\u0301 fj\u00f8r, men fri\u0301ggjakv\u00f8ldi\u00f0 var bo\u0301lkurin aftur a\u0301 palli uttan uttanhy\u0301sis hja\u0301lp. Hetta var ein fyrimunur i\u0301 n\u00f8krum l\u00f8gum og ein vansi i\u0301 \u00f8\u00f0rum. Ta\u00f0 tyktist sum um Knu\u0301t Ha\u0301berg Eysturstein a\u0301 tangentum fekk eitt sindur betur pla\u0301ss i\u0301 ljo\u0301\u00f0myndini. Hetta gav l\u00f8gunum eitt sindur meira av kanti, enn tey hava, ta\u0301 stru\u0301karar eru vi\u00f0. Men samstundis var ljo\u0301\u00f0myndin ikki li\u0301ka sto\u0301rsligin, sum hon onkunti\u0301\u00f0 hevur veri\u00f0, ho\u0301ast hon enn var sto\u0301r. Bo\u0301lkurin leg\u00f0i fyri vi\u00f0 lagnum Hv\u00f8rt Fo\u0301tafet, i\u00f0 vanliga er eitt av h\u00e6ddarpunktunum a\u0301 eini Gestir konsert, men ta\u00f0 var lagi\u00f0 ikki hesafer\u00f0, lagi\u00f0 var r\u00e6ttiliga v\u00e6l sp\u00e6lt, men bo\u0301lkurin tyktist bert at gerast heitari, og inniligheitin gj\u00f8rdist st\u00f8rri fyri hv\u00f8r lagi\u00f0, i\u00f0 bo\u0301lkurin sp\u00e6ldi."}, {"text_idx": "#000036", "text": "Ho\u0301ast karmarnir vo\u0301ru go\u0301\u00f0ir, so var ra\u00f0fylgjan a\u0301 skra\u0301nni heldur l\u00f8gin. Ta\u00f0 tyktist sera undarligt at seta, Angu Motzfeldt ein fittan sangari og sangskrivara vi\u00f0 kassagittar, at sp\u00e6la aftan a\u0301 sto\u0301ru ljo\u0301\u00f0myndina hja\u0301 Gestir."}, {"text_idx": "#000037", "text": "Ho\u0301ast Angu Motzfeldt er ein sera dugnaligur sangari og sangskrivari, so fo\u0301r luftin eitt sindur u\u0301r tiltakinum, ta\u0301 hann vi\u00f0 kassagittara skuldi fylla pallin har ein rokkbo\u0301lkur frammanundan hev\u00f0i sta\u00f0i\u00f0. L\u00f8gini hja\u0301 Angu vo\u0301ru go\u0301\u00f0 og sera fitt. Angu hevur ein sorgbli\u0301\u00f0an to\u0301na i\u0301 si\u0301num fo\u0301lkakendu l\u00f8gum og ta\u00f0 er ikki uttan ors\u00f8k, at hann ver\u00f0ur kalla\u00f0ur gr\u00f8nlendska u\u0301tga\u0301van av Teiti Men ta\u00f0 var eitt sindur trupult hja\u0301 Angu at fanga teir fa\u0301u a\u0301hoyrarnar, i\u00f0 vo\u0301ru har."}, {"text_idx": "#000038", "text": "Men sta\u00f0festast kann, at Angu er ein framu\u0301rskarandi sangari.. Ta\u00f0 tyktist synd i\u0301 honum, har hann sto\u0301\u00f0 a\u0301 sto\u0301ra pallinum, pu\u0301ra einsamallur og eingin ivi er um, at Angu hev\u00f0i rigga\u00f0 betur a\u0301 eini minni og meira intimari konsert."}, {"text_idx": "#000039", "text": "F\u00f8royski Marius og danski Ave eru tveir bo\u0301lkar, i\u00f0 sp\u00e6la innan somu to\u0301nleikagrein. Ba\u0301\u00f0ir bo\u0301lkar hava grei\u00f0ar tilvi\u0301singar til danskan moderna\u00f0an rokk, so sum Carpark North og Mew. Ti\u0301 var ta\u00f0 ein skilago\u0301\u00f0 avger\u00f0 hja\u0301 fyrireikarunum at leggja hesar bo\u0301lkar vi\u00f0 si\u0301\u00f0una av hv\u00f8r \u00f8\u00f0rum i\u0301 sp\u00e6liskra\u0301nni. Ho\u0301ast bo\u0301lkarnir li\u0301kjast eru teir samstundis sera ymiskir, i\u00f0 ma\u0301tanum teir sp\u00e6la henda to\u0301nleik. F\u00f8royski bo\u0301lkurin sp\u00e6ldi a\u0301\u00f0renn tann danski, og ho\u0301ast framf\u00f8rslan sum so var v\u00e6l sp\u00e6ld, so mangla\u00f0i nervin og inniligheitin, i\u00f0 vit kenna fra\u0301 framf\u00f8rslum hja\u0301 Marius fyrr, um ta\u00f0 vo\u0301ru karmarnir ella okkurt anna\u00f0, i\u00f0 var ors\u00f8k til hetta er ikki til at vita."}, {"text_idx": "#000040", "text": "Ho\u0301ast to\u0301nleikurin ikki er slo\u0301\u00f0bro\u0301tandi, so sp\u00e6ldi Ave v\u00e6l. Framf\u00f8rslan var go\u0301\u00f0 og krydda vi\u00f0 ljo\u0301\u00f0f\u00f8rum, sum einum gomlum u\u0301tvarpsto\u0301li og eini skrivimaskinu, var\u00f0 hon eisini a\u0301hugaverd. Songr\u00f8ddin hja\u0301 sangaranum bar eisini framf\u00f8rsluni v\u00e6l. R\u00f8ddin minti i\u0301 st\u00f8\u00f0um um r\u00f8ddina hja\u0301 Suede sangaranum, Bret Anderson."}, {"text_idx": "#000042", "text": "Hetta vikuskifti\u00f0 ver\u00f0ur Nor\u00f0urbryggjan i\u0301 Keypmannahavn karmur um annan to\u0301nleikafestivalin i\u0301 a\u0301r, ta\u0301 sangskrivarar u\u0301r u\u0301tnor\u00f0i hittast undir heitinum Ljo\u0301mandi Kuldabru\u0301gv."}, {"text_idx": "#000043", "text": "Nor\u00f0urbryggjan er i\u0301 samstarvi vi\u00f0 danska fyriskipanarfelagi\u00f0 Artiscope undir heitinum To\u0301nleikainnra\u0301s07 farin undir eina r\u00f8\u00f0 av festivalum vi\u00f0 f\u00f8royskum, gr\u00f8nlendskum, i\u0301slendskum og donskum to\u0301nleiki. Herfyri var ta\u00f0 hipp/hopp to\u0301nleikur, i\u00f0 var a\u0301 skra\u0301nni a\u0301 hipp hopp festivalinum I\u0301sslag. Fra\u0301 ho\u0301sdegnum til leygarkv\u00f8ldi\u00f0 stendur singer/songwriter greinin a\u0301 skra\u0301nni, ta\u0301 festivalurin Ljo\u0301mandi Kuldabru\u0301gv ver\u00f0ur hildin a\u0301 Bryggjuni i\u0301 Keypmannahavn."}, {"text_idx": "#000044", "text": "F\u00f8royar eru v\u00e6l umbo\u00f0a\u00f0ar vi\u00f0 n\u00f8krum av okkara fremstu listafo\u0301lkum innan hesa to\u0301nleikagrein. F\u00f8roysku luttakararnir eru, kanska best umto\u0301kti f\u00f8royski trubadururin gj\u00f8gnum ti\u0301\u00f0irnar Hanus Johansen, i\u00f0 hevur Alduba\u0301runa vi\u00f0 s\u00e6r a\u0301 pallin, superaktuelli og v\u00e6l umto\u0301kti H\u00f8gni Lisberg og ny\u0301ggja stj\u00f8rnuskoti\u00f0 Gu\u00f0ri\u00f0 Hansen."}, {"text_idx": "#000047", "text": "Donsku n\u00f8vnini a\u0301 skra\u0301nni a\u0301ttu at savna\u00f0 a\u0301sko\u00f0arar i\u0301 Keypmannahavn, talan er nevniliga um so navnframar to\u0301nleikarar sum Randi Laubek, Tobias Trier og Dennis Mejdal"}, {"text_idx": "#000048", "text": "Spennandi u\u0301tlendsk n\u00f8vn a\u0301 AME"}, {"text_idx": "#000049", "text": "I\u0301 a\u0301r hava fyriskipararnir av Atlantic Music Event valt at gera AME til eitt nor\u00f0urlendskt sy\u0301nisgluggatiltak. Hini nor\u00f0urlendsku londini hava fingi\u00f0 h\u00f8vi til at senda bo\u0301lkar til F\u00f8royar at umbo\u00f0a lond si\u0301ni a\u0301 sto\u0301ra tiltakinum i\u0301 Nor\u00f0urlandahu\u0301sinum. Umframt at hetta ger tiltaki\u00f0 a\u0301hugaverdari s\u00e6tt vi\u00f0 eygunum hja\u0301 to\u0301nleikai\u0301dna\u00f0inum kring heimin, so gevur hetta f\u00f8royskum a\u0301sko\u00f0arum eitt forkunnugt h\u00f8vi\u00f0 at uppliva nakrar av mest spennandi bo\u0301lkunum a\u0301 to\u0301nleikapallunum i\u0301 londunum kring okkum. Nor\u00f0urlandahu\u0301si\u00f0 hevur tryggja\u00f0 s\u00e6r ein i\u0301slendskan, ein svenskan, ein norskan, ein gr\u00f8nlendskan og tveir danskar bo\u0301lkar, i\u00f0 koma at sp\u00e6la, saman vi\u00f0 teimum a\u0301tta f\u00f8roysku n\u00f8vnunum."}, {"text_idx": "#000050", "text": "I\u0301slendski elektroniski bo\u0301lkurin Ampop gav i\u0301 november fjo\u0301r\u00f0u fl\u00f8gu si\u0301na fl\u00f8guna \u201cSail to the Moon\u201d u\u0301t. Fl\u00f8gan var\u00f0 av lurtarum a\u0301 st\u00f8rstu i\u0301slendsku u\u0301tvarpsst\u00f8\u00f0ini Ra\u0301s 2 vald til a\u0301rsins fl\u00f8gu, eins og hon er i\u0301 uppskoti til fleiri hei\u00f0ursl\u00f8nir a\u0301 i\u0301slendsku to\u0301nleikahei\u00f0ursl\u00f8nunum.\nN\u00e6st seinasta fl\u00f8gan hja\u0301 Ampop \u201cMy Delusions\u201d seldi til gullfl\u00f8gu i\u0301 I\u0301slandi og tittullagi\u00f0 var\u00f0 valt til a\u0301rsins lag og a\u0301rsins sjo\u0301nbandalag a\u0301 i\u0301slendsku to\u0301nleikahei\u00f0ursl\u00f8nunum i\u0301 fj\u00f8r.\nAmpop byrja\u00f0i sum ein elektronisk duo og gav i\u0301 hesum li\u0301ki tv\u00e6r fl\u00f8gur u\u0301t, i\u00f0 umm\u00e6larar og smalir lurtararskar\u00f0ar vo\u0301ru sera begtiknir av. Bo\u0301lkurin broyttist naka\u00f0, ta\u0301 trummuleikarin kom vi\u00f0 i\u0301 bo\u0301lkin og ljo\u0301\u00f0i\u00f0 flutti seg til meira trummu og gittarbasera. Samstundis fekk bo\u0301lkurin veruliga luft undir veingirnar og fo\u0301r veruliga at gera um seg i\u0301 u\u0301tvarpi og a\u0301 hittlistunum."}, {"text_idx": "#000052", "text": "Sum tanna\u0301ringur sp\u00e6ldi Angu tungma\u0301lm og grunge, a\u0301\u00f0renn hann vendi s\u00e6r mo\u0301ti si\u00f0bundnum singer/songwriter to\u0301nleiki. Hann skrivar fangandi l\u00f8g, sungin a\u0301 enskum."}, {"text_idx": "#000053", "text": "20 a\u0301ra gamal flutti Angu til Nuuk, har sterki hugurin til to\u0301nleikin f\u00f8rdi til, at hann enda\u00f0i sum uppt\u00f8kuto\u0301nleikari i\u0301 einum lokalum uppt\u00f8kuh\u00f8li. I\u0301 hesum arbei\u00f0i varna\u00f0ist stjo\u0301rin a\u0301 Atlantic Music r\u00f8ddina hja\u0301 Angu, og bjo\u0301\u00f0a\u00f0i honum ein sa\u0301ttma\u0301la. Fyrsta fl\u00f8gan var\u00f0 upptikin i\u0301 a\u0301vikavist Gr\u00f8nlandi og Danmark, og seldi ikki f\u00e6rri enn 5000 eint\u00f8k i\u0301 heimlandinum, umframt, at hon var\u00f0 givin u\u0301t i\u0301 Danmark."}, {"text_idx": "#000055", "text": "Molinder Band er svenskur bo\u0301lkur vi\u00f0 oddamanninum Jonas Molinder. I\u0301 veruleikanum er mest av \u00f8llum talan um eina einstaklinga verk\u00e6tlan, i\u00f0 hevur givi\u00f0 3 EP fl\u00f8gur u\u0301t: Soul in me (2001), Life Spark (2003) og Kill Your Darlings (2004). N\u00f8kur a\u0301r eru fra\u0301li\u00f0in si\u0301\u00f0an si\u0301\u00f0stu u\u0301tga\u0301vu, hetta kemst m.a. av, at Jonas Molinder, helt ste\u00f0g fra\u0301 to\u0301nleiki i\u0301 eitt a\u0301r. Hann bru\u0301kti ti\u0301\u00f0ina at leita eftir ny\u0301ggjum i\u0301bla\u0301stri. Vi\u00f0 endurfunnari sp\u00e6ligle\u00f0i stovna\u00f0i hann egi\u00f0 pla\u0301tufelag, Tender Records. Eitt pla\u0301tufelag har Jonas sja\u0301lvur sty\u0301rir si\u0301ni to\u0301nlistarligu yrkislei\u00f0. I\u0301 apri\u0301l kemur fl\u00f8gan In The Room With Fire, u\u0301tgivin a\u0301 ny\u0301ggja felagnum. Ta\u00f0 ver\u00f0ur sostatt ein pla\u0301tuaktuellur bo\u0301lkur, i\u00f0 vitjar a\u0301 AME. To\u0301leikurin hja\u0301 Jonas Molinder finnur i\u0301bla\u0301stur i\u0301 ti\u0301 to\u0301nleiki, i\u00f0 hann lurta\u00f0i eftir sum yngri, n\u00f8vnum sum Stevie Wonder, Sting, Louise Hoffsten og Phil Collins."}, {"text_idx": "#000057", "text": "Ein samansjo\u0301va, orkufull og skitin samanrenning av ny\u0301rokki, disko og kontri. Ella vi\u00f0 \u00f8\u00f0rum or\u00f0um stuttligur to\u0301nleikur vi\u00f0 sto\u0301rari sp\u00e6liglei\u00f0i. Hetta er ringt at ly\u0301sa, men l\u00e6tt at lurta eftir, so ti\u0301 er bert at vitja bo\u0301lkin a\u0301 myspace si\u0301\u00f0uni ella a\u0301 heimasi\u0301\u00f0uni, ti\u0301 har liggja smakksroyndir av teirra to\u0301nleiki."}, {"text_idx": "#000059", "text": "Ave er ein bo\u0301lkur u\u0301r Odense, i\u00f0 er vi\u00f0 at vinna s\u00e6r altjo\u0301\u00f0a vi\u00f0urkenning millum fo\u0301lk i\u0301 to\u0301nleikavinnuni. Hettar er ein av ny\u0301ggjastu spennandi bo\u0301lkunum u\u0301r Danmark."}, {"text_idx": "#000060", "text": "Bo\u0301lkurin skrivar sangir sprotnir u\u0301t ti\u0301\u00f0arleysum evnum a\u0301 einum andaligum og droymdandi st\u00f8\u00f0i."}, {"text_idx": "#000061", "text": "Handverki\u00f0 spennir vi\u0301\u00f0a. Fra\u0301 uppspunnum samansettum evnum til meira jar\u00f0arbundnar akustiskar ljo\u0301\u00f0myndir alla ti\u0301\u00f0ina vi\u00f0 eina tra\u0301\u00f0an eftir sja\u0301lvrannsakan og o\u0301v\u00e6nta\u00f0um li\u0301vsja\u0301ttandi rembingum."}, {"text_idx": "#000062", "text": "A\u0301 hendan ha\u0301tt, sum skja\u0301lvtar u\u0301r undirgrundini, skapa Ave teirra egnu sermerktu ljo\u0301\u00f0fl\u00f8tur. Brakandi ljo\u0301\u00f0f\u00f8ring, diskantir streingir og ein sermerkt songr\u00f8dd gera ein samanbur\u00f0 vi\u00f0 klassiskan to\u0301nleik to\u0301 i\u0301 einum dagf\u00f8rdum hami."}, {"text_idx": "#000063", "text": "Ta\u0301 Ave framf\u00f8ra to\u0301nleik teirra a\u0301 pallin, da\u0301mar teimum v\u00e6l at kryddar framf\u00f8r\u00f0slurnar vi\u00f0 ljo\u0301\u00f0f\u00f8rum og a\u00f0rari u\u0301tger\u00f0 i\u0301 lei\u00f0a tankarnar aftur i\u0301 1930\u2019ini. Lurtarin kemur a\u0301 fer\u00f0 aftur i\u0301 hugnaligu ti\u0301\u00f0irnar vi\u00f0 jazz-klubbum to\u0301 vi\u00f0 to\u0301nleiki fra\u0301 einum heilt \u00f8\u00f0rum heimi."}, {"text_idx": "#000064", "text": "Seinasta u\u0301tsp\u00e6li\u00f0 fra\u0301 Ave er ein EP i\u00f0 nevnist \u201cFollow Your Saint\u201d. Her er lagt upp til eina forvitnisliga fer\u00f0, i\u00f0 loyvir lurtarinum at hella seg aftura\u0301 og njo\u0301ta upplivingina."}]